 Osnovna šola Notranjski odred Cerknica

 Cesta 4. maja 92

 1380 Cerknica

 e-pošta: os.no-cerknica@os-cerknica.si

 tel: 01 / 70–50–520

Številka: 900-1/2024/21

**ZAPISNIK 13. SEJE SVETA ŠOLE, KI JE BILA V SREDO 25. 9. 2024 OB 18.00**

**V ZBORNICI OSNOVNE ŠOLE NOTRANJSKI ODRED CERKNICA**

**Prisotnost in odsotnost članov**: Na seji so bili prisotni:, Vesna Avsec, Bojan Pivka, Darja Lavrič, Barbara Zajec, Jure Mele, Eva Baraga in Uroš Cajnko;

Opravičeno odsotni: Breda Opeka Likar, Tina Kranjc, Maja Mihelčič in Klara Turk .

Dnevni red:

1. Ugotovitev sklepčnosti sveta šole in potrditev dnevnega reda.
2. Pregled sklepov zapisnika pretekle seje sveta šole.
3. Poročilo Letnega delovnega načrta za šolsko leto 2023/2024.
4. Pregled in potrditev Letnega delovnega načrta za šolsko leto 2024/2025.
5. Potrditev članov Šolskega sklada
6. Spremembe Pravil šolskega reda
7. Razno

**Točka 1: Ugotovitev sklepčnosti sveta šole in potrditev dnevnega reda.**

Sejo je vodil predsednik sveta šole g. Uroš Cajnko, ki je pred začetkom seje ugotovil sklepčnost Sveta šole.

**Sklep 1/1-13/2024**: Člani sveta šole so soglasno (s 7 glasovi za) potrdili dnevni red.

**Točka 2:** **Pregled sklepov zapisnika pretekle seje in zapisnika izredne seje komisije za izvedbo postopka imenovanja ravnatelja.**

Eva Baraga je prebrala sklepe zapisnika pretekle seje in zapisnika izredne seje.

**Sklep 1/2-13/2024**: Člani sveta šole so soglasno (s 7 glasovi za) potrdili zapisnik 12. redne seje sveta šole z dne 19.6.2024 in Zapisnika 13. korespondenčne seje z dne 16.9.2024.

**Točka 3: Poročilo Letnega delovnega načrta za šolsko leto 2023/2024**.

Ravnateljica je podala poročilo Letnega delovnega načrta za šolsko leto 2023/2024.

Na matični šoli smo kupili računalniško opremo in ostalo tehnologijo izvedli smo drugo fazo opreme in elektroinštalacije računalniške učilnice. Opremili smo nekaj kabinetov učiteljev predmetne stopnje, kabinete za dodatno strokovno pomoč in malo zbornico za učitelje razredne stopnje.

Na podružnici Begunje smo kupili računalniško opremo in drugo tehnologijo ter uredili kabinet za dodatno strokovno pomoč.

Na podružnici Grahovo smo ravno tako kupili računalniško opremo in drugo tehnologijo, obnovili učilnico drugega razreda in obnovili kabinete za angleščino, slovenščino in tehniko.

Učni uspeh v letu 2023/24:

Na matični šoli je bil uspeh 96,19%, na podružnici v Begunjah 100% in na podružnici Grahovo 95,98%.

Predstavljena je bila tudi odličnost učencev. Na matični šoli je bila v preteklem šolskem letu odličnost učencev od 3. – 5. razreda 51,79 %, od 6. – 9. razreda pa 29,03 %. Na podružnični šoli v Begunjah, je bila odličnost učencev 48,08 %. Na podružnični šoli v Grahovem je bila odličnost učencev od 3. – 5. razreda 43,1 %, od 6. – 9. razreda pa 19,23 %.

Rezultati pri NPZ-jih:

Pri učencih 9-ih razredov je bil rezultat nižji pri angleščini (1,7 odstotne točke pod državnim povprečjem) in slovenščini (3 odstotne točke pod državnim povprečjem), višji pa pri matematiki (3,3 odstotnih točk nad povprečjem države). Skupni rezultat je 0,47 odstotnih točk pod državnim povprečjem.

Pri učencih 6-ih razredov je bil rezultat nižji od državnega povprečja pri angleščini za -4,4 odstotne točke in pri slovenščini za -1,9 odstotne točke. Višji od državnega povprečja pa je bil rezultat pri matematiki in sicer za +3,5 odstotne točke. Skupni rezultat je 0,93 odstotnih točk pod državnim povprečjem.

Skupni rezultat šole pri nacionalnem preverjanju znanja v 6. in 9. razredu je 2,9 odstotnih točk pod državnim povprečjem.

Učitelji so naredili analizo in ugotovili, da so težave pri nalogah z daljšim besedilom, problem je branje in slabša koncentracija.

Zelo dobro je bil sprejet predlog spanja v šoli. Imeli smo projekt 2 dni brez vrstniškega nasilja. Poleg ostalih interesnih dejavnosti imajo tudi prostovoljstvo pri katerem sodelujemo z domom starejših občanov Cerknica (DEOS) in vrtcem.

Z novo izvoljeno ravnateljico Ines Ožbolt je bila podpisan nova pogodba za dobo petih let, ki je začela veljati z dnem 8.9.2024.

**Sklep 1/3-13/2024**: Člani sveta šole soglasno (s 7 glasovi za) potrdili poročilo Letnega delovnega načrta za leto 2023/24 in potrdili Sklep o imenovanju Ines Ožbolt za ravnateljico Osnovne šole Notranjski odred Cerknica za obdobje 2024/2029.

**Točka 4: Pregled in potrditev Letnega delovnega načrta za šolsko leto 2024/2025**

Ravnateljica predstavi Letni delovni načrt za šolsko leto 2024/25. V letošnjem šolskem letu je eden izmed bolj pomembnih datumov 18.10.2024, ko šola praznuje 60-to obletnico stavbe šole.

V tem šolskem letu 2024/25 je novost, da je angleščina obvezna že v 1. razredu in da nacionalno preverjanje znanja pišejo tudi učenci tretjih razredov. Zaposleni bodo imeli predavanja FIT Pedagogika, s ciljem, da bi bil pouk bolj dinamičen. Tudi v tem šolskem letu bodo organizirali predavanja za starše. Starši bodo vabila dobili preko elektronske pošte in na spletni strani šole.

**Sklep 1/4-13/2024**:

Člani sveta šole soglasno (s 7 glasovi za) potrdili Letni delovnega načrta za šolsko leto 2024/25.

**Točka 5: Potrditev članov Šolskega sklada**

V šolskem letu 2024/25 je potrebno izvoliti nove predstavnike za Šolski sklad za naslednji 5 letni mandat.

Predlog predstavnikov šole: Manca Farkaš, Metka Polovič, Jasmina Mulc, Eva Baraga

Predlog predstavnikov staršev: Mark Žitnik, Boštjan Švigelj in Gašper Šemrov

**Sklep 1/5-13/2024**:

Člani sveta šole so soglasno (s 7 glasovi za) potrdili upravni odbor Šolskega sklada

Predsednica: Manca Farkaš

Člani: Metka Polovič, Jasmina Mulc, Eva Baraga, Mark Žitnik, Boštjan Švigelj, Gašper Šemrov.

**Točka 6: Spremembe Pravil šolskega reda**

Nekateri učenci se udeležijo pisnega ali ustnega ocenjevanja znanja na dan, ko so odsotni od pouka zaradi bolezni in pridejo v šolo le za eno uro in potem gredo spet domov.

Predlagamo da se v Pravila šolskega reda pod točko 2. 1 Pravila o prihodu v šolo in odhodu iz nje doda alinea

* Učenec, ki izostane od pouka zaradi bolezni se tisti dan ne more udeležiti ocenjevanja znanja oziroma tekmovanja.

**Sklep 1/6-13/2024**:

Člani sveta šole so soglasno potrdili predlog, da se v Pravila šolskega reda pod točko 2. 1 Pravila o prihodu v šolo in odhodu iz nje doda alinea

* Učenec, ki izostane od pouka zaradi bolezni se tisti dan ne more udeležiti ocenjevanja znanja oziroma tekmovanja..

**Točka 7: Razno**

Zelo pogosto se dogaja, da na dan plačljivih dejavnosti veliko učencev manjka, posledično so stroški za udeležene učence višji kot je bilo prvotno predvideno. Predlog Sveta staršev in Sveta zavoda je, da za oprostitev plačila velja le zdravniško opravičilo.

**Sklep 1/7-13/2024**:

Člani sveta šole so soglasno potrdili predlog, da se stroške plačljivih dejavnosti porazdeli med vse načrtovane udeležence. Plačila stroška so oproščeni le učenci, ki prinesejo zdravniško opravičilo.

Seja se je zaključila ob 19.50 uri.

Joži Turk Uroš Cajnko

Zapisnikar Predsednik sveta šole